|  |  |  |
| --- | --- | --- |
|  | KRUT |  |

**ประกาศองค์การบริหารส่วนตำบลพะวอ**

**เรื่อง สอบราคาจัดซื้อรถยนต์ส่วนกลาง รถบรรทุก (ดีเซล) ขนาด 1 ตัน ขับเคลื่อน 4 ล้อ แบบดับเบิ้ลแค็บ**

**....................................................................................................**

ด้วยองค์การบริหารส่วนตำบลพะวอ มีความประสงค์จะดำเนินการสอบราคาจัดซื้อรถยนต์ส่วนกลาง รถบรรทุก (ดีเซล) ขนาด 1 ตัน ขับเคลื่อน 4 ล้อ แบบดับเบิ้ลแค็บ จำนวน 1 คัน เพื่อใช้ในสำนักงานองค์การบริหารส่วนตำบลพะวอ อำเภอแม่สอด จังหวัดตาก **งบประมาณ 896,000.- บาท (-แปดแสนเก้าหมื่นหกพันบาทถ้วน-)** โดยมีคุณลักษณะพื้นฐาน ดังนี้

- รถบรรทุก (ดีเซล) มีน้ำหนักบรรทุกไม่ต่ำกว่า 1 ตัน

- ปริมาตรกระบอกสูบไม่ต่ำกว่า 2,400 ซีซี ขับเคลื่อน 4 ล้อ

- เป็นกระบะสำเร็จรูป

- ห้องโดยสารเป็นแบบดับเบิ้ลแค็บ 4 ประตู

- เป็นราคารวมเครื่องปรับอากาศ

- ราคารวมภาษีสรรพสามิต

**หมายเหตุ** ราคาที่กำหนดเป็นราคาที่รวมภาษีมูลค่าเพิ่มแล้ว

**(รายละเอียดอื่นเพิ่มเติมตามเอกสารแนบท้ายประกาศ)**

**ผู้มีสิทธิเสนอราคาจะต้องมีคุณสมบัติดังต่อไปนี้**

1. เป็นผู้มีอาชีพขายพัสดุที่สอบราคาซื้อดังกล่าว

2. ไม่เป็นผู้ที่ถูกระบุชื่อไว้ในบัญชีผู้ทิ้งงานของทางราชการ และได้รับแจ้งเวียนชื่อแล้ว ชื่อผู้ทิ้งงานของทางราชการรัฐวิสาหกิจ หรือหน่วยงานบริหารราชการส่วนท้องถิ่น ในขณะที่ยื่นซองสอบราคา

3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา ได้มีคำสั่งให้สละเอกสิทธิ์ความคุ้มกัน นั้น

4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบล- พะวอ ณ วันที่ประกาศสอบราคา หรือไม่เป็นผู้กระทำการอันขัดขวางการแข่งขันราคาอย่างเป็นธรรมในการสอบราคาซื้อครั้งนี้

5. ต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญตามประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ พ.ศ. 2554 และ (ฉบับที่ 2) พ.ศ. 2554

/..6.สำหรับ

-2-

6. สำหรับการขอซื้อเอกสารสอบราคา ต้องเป็นผู้มีอำนาจของบริษัท/ห้างหุ้นส่วนจำกัดตามกฎหมายหรือผู้ที่ได้รับมอบอำนาจ โดยต้องมีหนังสือมอบอำนาจมาแสดงต่อเจ้าหน้าที่ในวันมาขอซื้อเอกสารสอบราคาด้วย

7. ต้องเป็นผู้ลงทะเบียนในระบบอิเล็กทรอนิกส์ ( e-Government Procurement : e-GP ) ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ ก่อนหรือในวันซื้อเอกสารสอบราคาและยื่นแบบแสดงการลงทะเบียนในระบบ e-GP ในวันซื้อเอกสารการสอบราคา และแนบมาพร้อมหลักฐานการเสนอราคา

8. ต้องมีบัญชีเงินฝากออมทรัพย์ และแนบมาพร้อมหลักฐานการเสนอราคา

กำหนดยื่นซองสอบราคาโดยตรงกับองค์การบริหารส่วนตำบลพะวอ **ภายในวันที่ 27 เดือนตุลาคม พ.ศ. 2557 ถึงวันที่ 6 เดือนพฤศจิกายน พ.ศ.2557 ตั้งแต่เวลา 8.30 น.ถึง 16.30 น. ณ องค์การบริหารส่วนตำบลพะวอ** **และ** **ในวันที่ 7 เดือนพฤศจิกายน 2557 ตั้งแต่เวลา 08.30-16.30 น. ณ ศูนย์รวบรวมข้อมูลการจัดซื้อจัดจ้างของ อบต.ระดับอำเภอ อำเภอแม่สอด จังหวัดตาก**

กำหนดเปิดซองสอบราคา **ในวันที่ 10 เดือนพฤศจิกายน พ.ศ.2557 เวลา 09.00 น. เป็นต้นไป** ณ ศูนย์รวบรวมข้อมูลการจัดซื้อจัดจ้างของ อบต.ระดับอำเภอ อำเภอแม่สอด จังหวัดตาก

ผู้สนใจติดต่อขอซื้อเอกสารสอบราคาใน **ราคาชุดละ 500.-บาท** ได้ที่องค์การบริหารส่วนตำบลพะวอ **ระหว่างวันที่ 27 เดือนตุลาคม พ.ศ. 2557 ถึงวันที่ 7 เดือนพฤศจิกายน พ.ศ.2557** ในวันและเวลาราชการ หรือสอบถามทางโทรศัพท์หมายเลข 055-595001 ต่อ 12 [www.pawor.go.th](http://www.pawor.go.th) , www.gprecurement.go.th

ประกาศ ณ วันที่ 27 เดือนตุลาคม พ.ศ.2557

(ลงชื่อ)

(นายสุทธิพร มั่นปาน)

นายกองค์การบริหารส่วนตำบลพะวอ